Attacottit

Attacottit ( eli atticotti) olivat muinainen kansa, joka Ammianuksen mukaan teki 300-luvulla yhdessä skottien ja piktien kanssa hyökkäyksiä Britanniassa.

Attacottit lienevät asuneet Skotlannissa ja Irlannissa. Hieronymus mainitsee kirjoituksissaan samannimisen gallialaisen heimon, joka harjoitti kannibalismia ja jonka miehillä oli yhteiset vaimot.

Irlannin annaaleissa attacottit (Aiteachtuath) ovat tärkeämmässä roolissa. He olivat irlantilaisten vihollisia jo vuonna 56 jaa. mutta häviävät aikakirjoista melko pian lähestyttäessä historiallista aikaa. Siltä osin attacottit muistuttavat myyttistä Fir Bolg -kansaa.

Lähteet 

Muinaiset kansat
Skotlannin historia
Irlannin historia